# 1. Identificando emocións

## Glosario

## Actitude

Definición:

  Comportamento dun individuo en relación a como afrontar distintas situacións.

Exemplo:

  Cando o convidaron ao aniversario, a súa actitude desafiante cambiou.

## Subxectividade

Definición:

  Interpretación da realidade baseada nas percepcións persoais de cada un.

Exemplo:

  Un xuíz non debería de amosar subxectividade na resolución do conflito.

# A xestión emocional

A maneira na que xestionamos as nosas emocións condiciona o benestar persoal e as interaccións sociais. Esa xestión emocional implica un conxunto de habilidades que nos permiten recoñecer eses sentimentos e xestionalos dun xeito máis consciente, creando relacións máis sas.

Visualiza a seguinte curta e reflexiona na aula sobre a evolución do protagonista.

## Lectura facilitada

A forma na que xestionas as emocións inflúe no teu benestar persoal.

A forma na que xestionas as emocións inflúe nas relacións sociais.

Esa xestión emocional é un conxunto de habilidades.

Estas habilidades axúdanche a recoñecer os sentimentos e a xestionalos.

Esta xestión consciente crea relacións máis sas.

Agora visualiza a curta.

Pensa sobre a evolución do protagonista.

## Audio

audio/mpeg

## Ten en conta...

- Actitude corporal e expresión facial do protagonista.
- Xestos das persoas que atopa no camiño.
- A vestimenta.
- Cal pensas que foi o punto no que cambiou a actitude?
- A man como elemento de axuda.

## Lectura facilitada

Observa a postura e a cara do protagonista.

Observa os xestos das persoas que atopa no camiño.

Observa a roupa do protagonista.

Pensa no cambio de actitude do protagonista.

Cal pensas que foi o punto no que cambiou a actitude?

Por último, pensa na man.

## Audio

audio/mpeg

# Que son as emocións?

No vídeo anterior amósanse as reaccións subxectivas dunha persoa. Estes estados afectivos que cambian en función das diferentes situacións que nos acontecen, son o que entendemos como emocións.

A experiencia dunha emoción xeralmente está ligada ao conxunto de vivencias persoais e aos coñecementos do mundo que nos rodea.

Como definirías ti o que é unha emoción?

## Lectura facilitada

No vídeo anterior ves reaccións dunha persoa.

Estas reaccións cambian segundo o que pasa.

Estas reaccións son emocións.

Unha emoción está relacionada co que viviches antes.

Unha emoción tamén depende do que sabes do mundo.

Agora pensa.

Como definirías ti que é unha emoción.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)