# 5.2. Rúbrica

# Coavaliación do reto

A coavaliación é o proceso educativo no que tedes que avaliar o traballo dos compañeiros e compañeiras, promovendo unha aprendizaxe colaborativa. Este enfoque permite desenvolver habilidades críticas, fomentando a retroalimentación de coñecementos.

Chega o momento de avaliar o traballo realizado! Cubride a seguinte rúbrica coa maior obxectividade posible, xulgando correctamente o proceso.

» Rúbrica coavaliación do reto.odt (editable)

» Rúbrica coavaliación do reto.pdf (nova xanela)

## Audio

audio/mpeg

# Rúbrica

Rúbrica para avaliar o traballo en equipo
| 4 Excelente | 3 Satisfactorio | 2 Mellorable | 1 Insuficiente
--- | --- | --- | --- | ---
Participación e colaboración | Todas as persoas do equipo participaron activamente nas tarefas propostas e colaboraron axudando os/as demais. (4) | A maior parte das persoas do equipo participaron activamente nas tarefas propostas e colaboraron axudando os/as demais. (3) | A metade das persoas do equipo participaron activamente nas tarefas propostas e colaboraron axudándose entre elas. (2) | Só unha persoa do equipo (ou ningunha) participou de xeito activo nas tarefas propostas e non houbo colaboración nin axuda entre elas. (1)
Distribución das tarefas | As tarefas repartíronse de xeito equitativo entre todas as persoas do equipo. (4) | A maior parte das tarefas repartíronse de xeito equitativo entre as persoas do equipo. (3) | Só a metade das tarefas se repartiron de xeito equitativo entre todas as persoas do equipo. (2) | Houbo un reparto moi desigual das tarefas entre as persoas do equipo. (1)
Integración entre as persoas do equipo | Durante a realización de todas as tarefas, as persoas do equipo expresaron libremente as súas opinións e puntos de vista, escoitaron as opinións das demais persoas e foron quen de chegar a un consenso. (4) | Durante a realización da maior parte das tarefas, as persoas do equipo expresaron as súas opinións con liberdade, escoitaron as demais persoas e foron quen de chegar a un consenso. (3) | Durante a realización das tarefas, só a metade das persoas do equipo expresaron libremente as súas opinións, escoitaron as das demais persoas e lograron chegar a un acordo. (2) | Durante a realización das tarefas, só unha persoa do equipo expresou a súa opinión, non houbo diálogo e impúxose a opinión dunha soa persoa. (1)
Asunción de funcións e responsabilidades | Todas as persoas do equipo exerceron moi ben as súas funcións e cumpriron á perfección coas súas responsabilidades. (4) | A maior parte das persoas do equipo exerceron as súas funcións e cumpriron coas súas responsabilidades. (3) | Só a metade das persoas do equipo exerceron ben as súas funcións e cumpriron coas súas responsabilidades. (2) | Só unha persoa do equipo (ou ningunha) exerceu ben as súas funcións e cumpriu coas súas responsabilidades. (1)

CEDEC (Tradución ao galego proxecto cREAgal). Rúbrica para avaliar o traballo en equipo (CC BY-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)